યુધિષ્ઠિરને સૂઝેલી યુક્તિનો બાકી રહેલો અરધો ભાગ છે: અસત્ય બોલવાનો દોષ ટાળવા માટે ‘हत:’ અને ‘कुञ्जर:’ એ બંને શબ્દો સ્પષ્ટ રીતે ઉચ્ચારવા; પરંતુ તેમાંનો ‘हत:’ શબ્દ દૂર રહેલા દ્રોણ ચોક્કસ સાંભળી શકે એટલા મોટેથી ઉચ્ચારવો અને ‘कुञ्जर:’ શબ્દ દૂર રહેલા દ્રોણ સાંભળી ન જ શકે એટલા ધીમા સૂરમાં – अव्यक्तम् – ઉચ્ચારવો ! અપેક્ષા એ કે આપણા પ્રશ્નનો સત્યવાક્ય યુધિષ્ઠિરના મુખનો ઉત્તર ‘हत:’ છે એમ દ્રોણ ધારશે અને તેનો આપણો પુત્ર માર્યો ગયો છે એવો અર્થ કરશે.